
P R A V I L N I K

ZA ORGANIZACIJU ŽUPANIJSKE SMOTRE
 „PESMARICA NAŠIH MAMICA“

 Kulturno umjetničko društvo „Katruže“ Ivanovec domaćin je i organizator županijske smotre „Pesmarica naših mamica“ Zajednice HKUU Međimurske županije.
Članak  1.

Prijavnicu popuniti na stranici Zajednice i obavezno poslati tekstove pjesama i notni zapis.  
Članak 2.

Na smotri se mogu izvoditi isključivo međimurske narodne i sakralne popijevke, po mogućnosti neizvođene ili što manje izvođene, na kajkavskom narječju.

Članak 3.

U programu smotre mogu nastupiti:

a) muške vokalne skupine

b) ženske vokalne skupine

c) mješovite vokalne skupine

d) solisti

e) dueti

Članak 4.

Vokalne skupine čine sastav pjevača od 3-16 osoba.

Članak 5.

Pjevači  trebaju biti treće životne  dobi  iznad 50 godina starosti, iznimno jedna do dvije osobe  mogu biti nešto mlađe.

Članak 6.

Odabir popijevaka treba prilagoditi skupini:

a) ženske skupine – „ženske popijevke“

b) muške skupine – „muške popijevke“

c) mješovite skupine trebaju odabrati popijevke u kojima je dio „muški“ i „ženski“  dio teksta  te ga na taj način izvesti

Članak 7.

Popijevke se izvode jednoglasno ili dvoglasno accapela (bez instrumentalne pratnje) izvorno i na način pjevanja lokaliteta iz kojeg pjevač-ica dolazi.

Pjevači pjevaju bez dirigenta i dirigiranja.

Dozvoljeno je davanje intonacije.

Nastup na sceni poželjan je da bude u narodnim nošnjama, a ako se pjevaju sakralni napjevi-popjevke mogu biti u svečanim odjelima izvornog oblika i lokaliteta iz kojeg pjevači dolaze (bez šminke, frizure i nakita). 

Članak 8.

Skupine i solisti prijavljuju jenu ili dvije popijevke od kojih će predsjednik-ica stručnog povjerenstva  s članovima organizacionog odbora  odabrati samo jednu za nastup.

Organizacijski odbor može gostima za nastup odobriti dvije popjevke.

Članak 9.

Za sve dodatne informacije vezane uz organizaciju obraćate se organizatoru smotre predsjedniku KUD-a gospodinu Aleksandru Vadlji (mob. 0981649202, e-mail kud.katruze.ivanovec@gmail.com
Članak 10.

Konačni izbor popijevki sa brojem kitica, odabrat će predsjednik-ica stručnog povjerenstva na zajedničkom sastanku s voditeljima ili predstavnicima sudionika smotre.

